<classify> Tambwe, mfungaji bora wa Ligi Kuu ya Soka ya Tanzania Bara, ameifungia Yanga bao moja tu kwenye mashindano ya kimataifa, alipofanya hivyo kwenye mchezo wa Ligi ya Mabingwa dhidi ya Cercle De Joachim ya Mauritius.Watu wanafikiri sina uwezo wa kufunga kwenye mashindano ya kimataifa, lakini ninachowaambia wasubiri waone kwenye hatua hii ndipo wanihukumu, nitafunga mabao kwenye makundi, alisema Tambwe.Tambwe, mshambuliaji wa zamani wa Vital O ya Burundi na Simba, aliizungumzia TP Mazembe, ambao wako kundi moja na Yanga na kusema timu hiyo kwa sasa haitishi kama ilivyokuwa zamani na Yanga wana uwezo wa kuifunga.Kama uliona kiwango tulichoonesha na Al Ahly na Esperanca, hauwezi kuwa na hofu na nini tutafanya kwenye hatua hii na dhidi ya TP Mazembe, subirini mtakuja kuona, alisema Tambwe.Alisema lengo lao ni kufanya vizuri kwenye hatua hiyo na kuweka historia kwani wako kwenye kiwango bora kwa sasa. Yanga imepangwa Kundi A katika michuano ya CAF CC pamoja na mabingwa wa zamani wa Afrika, TP Mazembe ya Jamhuri ya Kidemokrasia ya Congo DRC, Medeama ya Ghana na Mouloudia Olympique Bejaia ya Algeria.Katika michuano hiyo, Yanga itafungua dimba na Mouloudia Olympique Bejaia nchini Algeria Juni 17 na itacheza na TP Mazembe Dar es Salaam kati ya Juni 27 na 28 mwaka huu kabla ya kumaliza duru la kwanza hatua ya makundi pia nyumbani Julai 15 kwa kuvaana na Medeama ya Ghana.  <topic>: MICHEZO 